تقييم المطعم : اعطيت المطعم فرص كتير . . للاسف كل ما اعطيه فرصه إضافية اندم اكتر
مطعم نصاب . . بالاول يقولي الحد الادنى للطلب حدود الخمسين . . وبعد ما طلبت ووصفت له العنوان يقولي اقل شي للطلب سبعين . .

سبعين لييش إن شاء الله ؟ ؟ انا طالب كشري مو مشاوي ! !

يستهبلوا على راصي ؟ . . هذه بس المرة الاخيرة

باخصوص المرة إلي قبلها . .

طلبت طلبي ووصفت الوصف . . وكله تمام . .

ولكنه ذكر إن الطلب حيتأخر لبعد الصلاة . . قلت مو مشكلة انتظر

وبعد ما خلصت الصلاة . . انتظرت اكتر لعل وعسى ممكن زحمة ولا شي . . شوي ويصير صلاة العشاء وانا خلااص . . تعبت . . إتصلت تاني . . إتفاجئت ان الرجال يقولي مافي طلب اصلا بالمواصفات إلي ذكرتها . . ! ! بالعربي إنتظرت على الفاضي وضيع لي وقتي !

المشكلة ماني عارف مطعم كشري تاني بالرياض . . بالله إذا حد يعرف يقولي . .
انجدوني T ^ T

خلاصة الكلام هذا المطعم فااشل بالعشرة !